**JAVNI KONKURS ZA IZBOR AMBASADORA COCA-COLA POKRETA ZA RADOST - PROFESORE SPORTA I SPORTSKE RADNIKE ZA VOĐENJE JAVNIH TRENINGA U COCA-COLA AKTIVNIM ZONAMA ŠIROM SRBIJE**

Coca-Cola sistem u Srbiji organizuje javni konkurs za Ambasadore Coca-Cola Pokreta za radost - profesore sporta i sportske radnike za vođenje javnih treninga i podučavanje građana o mogućim vežbama u Coca-Cola aktivnim zonama širom Srbije.

U periodu od maja do novembra 2016. godine Coca-Cola sistem će u Coca-Cola aktivnim zonama (Coca-Cola teretane na otvorenom) širom zemlje organizovati besplatne nedeljne javne treninge za građane sa programom vežbi prilagođenim uzrastu, potrebama i fizičkoj spremnosti.

Cilj Coca-Cola sistema je da treninzi u aktivnim zonama budu vođeni od strane stručnih i kvalifikovanih lica, koja se prijave na konkurs i ispune navedene uslove, a kako bi se građani podstakli i podučili da koriste prednosti postojanja aktivne zone u njihovoj opštini.

Gradovi u kojima će biti angažovani treneri su: Sombor, Lajkovac, Opovo, Novi Kneževac, Šid, Novi Pazar, Valjevo, Sjenica, Zaječar, Loznica, Bor, Boljevac, Niška Banja, Majdanpek, Bosilegrad, Bela Palanka, Babušnica, Dimitrovgrad, Pirot, Užice, Svilajnac, Batočina, Lapovo, Osečina, Pančevo, Negotin, Bački Petrovac, Bačka Palanka, Odžaci, Obrenovac, Bogatić, Kikinda, Zrenjanin, Priboj, Raška, Petrovac na Mlavi, Kovin, Tutin i Leskovac.

**Prijava i proces selekcije**

Prijava se obavlja na Facebook stranici Fabrika radosti, a uz onlajn prijavu je potrebno priložiti i radnu biografiju.

Proces odabira se odvija kroz nekoliko faza: onlajn prijava, testiranje, procena veština i intervju. Konkurs traje od 12. do 24. aprila 2016. godine. U selekciji kadidata učestvuju stručni predstavnici Republičkog zavoda za sport i medicinu sporta i predstavnici Coca-Cola sistema.

**Na konkurs se mogu prijaviti:**

* Diplomirani studenti fakulteta sporta i fizičkog vaspitanja i visokih akreditovanih strukovnih škola koje imaju smer za sportske trenere
* Osobe sa prethodnim radnim iskustvom od 3 godine na poziciji trenera/instruktora
* Osobe protiv kojih nije pokrenut krivični postupak i nisu prethodno osuđivane

**Odgovornosti odabranih trenera:**

* Vođenje javnih treninga, jedan trening nedeljno, ukupno do 5 treninga mesečno
* Vođenje evidencije o treninzima, broju građana koji posećuju Coca-Cola aktivne zone i redovno izveštavanje o istim
* Motivisanje građana da treniraju, kroz učestvovanje u promotivnim aktivnostima projekta (učestvovanje u snimanju promotivnih materijala: oglasa, video materijala i aktivnosti na društvenim mrežama)

Kontakt e-mail za dodatna pitanja:

fabrika.radosti@cchellenic.com